《乙丑献岁三日口号代柬迎里中同社君子》
明代·张萱

天上招摇今指丑，人间遗老称朋寿。人言旧岁不如新，我道新人不如旧。

新人休说美韶华，旧人休嗟成老丑。曾见韶华易销歇，若羞老丑非长久。

小园寒褪花欲然，小院晴多春似昼。巧笑迎人洞口桃，柔条扫径溪头柳。

为语乘春好杖藜，且去寻芳共携手。请君莫弃旧时人，好我同倾新岁酒。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。